als_Latn dik_Latn sag_Latn
Ish-Kryeministri Berisha i ka kujtuar sot krerëve më të lartë të qeverisë lidhur me çështjen “Doshi” se ata nuk mund të hedhin poshtë, të dhënat zyrtare të sistemit TIMS, që sipas tij, ato janë prova se “sekseri” për vrasjen e dy deputetëve, Toni i Kombinatit, më 15 janar është nisur për në Gjermani nga Rinasi, pavarësisht se ishte shpallur person në kërkim.”
Nga ana tjetër, duke postuar faksimilet prova, Berisha ka akuzuar kryeparlamentarin Ilir Meta si të lidhur me “baronin e drogës”, Gëzim Çelën e njëherësh, edhe kreun e Komisionit të Sigurisë, Spartak Brahon.
Nga ky bashkëpunim, sipas tij, është bërë e mundur që Fatjon Skënderi të kthehej në Shqipëri për të dëshmuar në favor të tyre.
“Ilir Meta dërgoi një javë më parë Takun me torbën e tij të zezë, shkruan Berisha në FB, ku Meta mban kokainën e Gëzim Çelës, për ta kthyer në Shqipëri, Tonin, dhe dëshmuar sipas porosive të shefit të tij, duke e hequr atë nga lista e kërkimit për vrasje në tentativë dhe dhënë atij çdo garanci që ai kërkon”.
Akuzat e sotme të Berishës janë nxitur nga deklarata e Policisë së Shtetit dje, sipas së cilës, Fatjon Skënderi nuk ishte person në kërkim në kohën kur ai doli nga Rinasi. Fatjon Skënderi akuzohet nga deputeti Tom Doshi si sekseri që ka porositur vrasjen e tij dhe të Mhill Fufit.
als_Latn als_Latn als_Latn als_Latn als_Latn